MAN TGM tehergépjármű a terítőjárati forgalomban – Áttekintés | MAN Magyarország Tehergépjármű
Távolsági forgalom Építőipari járművek Elosztóforgalom Speciális járművek Szolgáltatások Az MAN világa Használt
Elosztóforgalom
A MAN TGM a terítőjárati forgalomban – Áttekintés
ÁttekintésTechnikaSzerviz
A rugalmasság és a hatékonyság ötvözete: az új MAN TGM
Az új MAN TGM sokoldalú tehetség. Különféle erősségeit elsősorban szólóüzemben és könnyű pótkocsi vontatásakor csillogtatja meg. Ugyanakkor a konkrét használat céljától függetlenül mindenekelőtt nagy hasznos terhelése, nagy hasznos raktérfogata és kiváló menettulajdonságai különböztetik meg a versenytársaktól. Az új stílus, a kényelmes vezetőfülkék és az ergonomikus belső tér teszi az MAN TGM-sorozat minden modelljét hatékony, a járművezető munkáját segítő tehergépjárművé.
Több stílus és kényelem
Az MAN TGM belső téri kialakításának színvonala eddig csak a felső kategóriás személygépkocsiknál volt ismert. A belső kárpit teljesen új arculatot kapott: szálcsiszolt alumínium díszlécek, szemcsés kialakítású műanyag felületek és selyemfényűre krómozott belső ajtókilincsek képviselik a prémium színvonalat. Az új műszerfal rendezett és letisztult. A nagy számú, ergonomikus kialakítású tárolórekesz bőséges tárolóhelyet kínál. Hogy a vezető minden időben kellemesen érezze magát, az MAN könnyű sorozatában is helyet kapott egy hatékony, automata klímaberendezés és a deréktámasszal ellátott, kényelmes, légrugózású vezetőülés. Az állítható válltámasz, az ülésfűtés és az ülésklimatizálás minden hőmérsékleten kellemessé teszik az ülésben eltöltött időt– ez elősegíti a koncentrációt és teljesítőképességet.
Az új „homok” és „grafit” színek hozzájárulnak a lehető legkellemesebb hőérzet biztosításához
A belső tér optikai tagolásáról homokszínű kontrasztcsíkok gondoskodnak (az ajtóperemeknél, a hangszórórácsoknál, a műszerfal alján, a rakodórekeszek fedelein, felül a tető búvónyílások keretein)
A belső tér kialakítása személyre szabható a körbefutó díszlécek változatainak kiválasztásával (sötét, szálcsiszolt "Brushed Aluminium Dark” alumínium és antracit színű „Trunk Wood Anthracite“ faerezet-minta)
Csekély önsúlyának köszönhetően az MAN TGM annál nagyobb hasznos terhelést kínál. Erről gondoskodik az egyszerűen felépítményezhető alvázkeret és a kis fogyasztású, ezáltal igen környezetbarát Common Rail (közös nyomócsöves) motorok is. Ismerje meg az MAN TGM sokoldalúságát elosztójárműként.
Mindent kibontMindent összecsuk
Gazdaságosság és vezetési élmény
Számos olyan részlet van, amely az MAN TGM típust a terítőjárati forgalom megkerülhetetlen szereplőjévé teszi – például a különösen gazdaságosan és kevés sebességváltással vezethető, modern Common Rail motorok erőteljes forgatónyomaték-görbéje. A hajtóerőt az MAN hatékony D08-as sorozatú Common Rail (közös nyomócsöves rendszerű) dízelmotorjai biztosítják Euro 6 kivitelben, 250 és 340 LE közötti teljesítménnyel. A 6,9 liter hengerűrtartalmú, nagy teljesítőképességű motorok alacsony fordulaton leadott nagy teljesítményükkel a rövid távú és terítőjárati forgalomban megkönnyítik az elindulást, és kifejezetten rugalmasan vezethetőek és csendes üzeműek a hosszabb útszakaszokon.
Akárhol vetik is be ezt a sokoldalú tehergépjárművet, takarékos üzemanyag-fogyasztása mindig megnyugtató. Ehhez hozzájárul az alvázkeret rendkívül könnyű, mégis maximális stabilitást és teherbíró képességet nyújtó szerkezete is. A legmodernebb kényelmi funkciókkal felszerelt, kényelmes vezetőfülkék hozzájárulnak az optimális szállítási teljesítményhez. Az MAN TGM egy univerzális, minden felhasználási területen hatékony jármű, amely élvezetes vezetést biztosít.
Ha optimális hasznos terhelésű járművet keres, akkor az MAN TGM a lehető legjobb választás. Az MAN TGM különféle erősségeit elsősorban szólóüzemben és könnyű pótkocsi vontatásakor csillogtatja meg.
Ha a terítőjárati forgalomban teljes erőbedobásra van szükség, akkor az MAN TGM-sorozat 13 és 18 tonnás változatai jelentik az ideális választást. Összkerékmeghajtásuk és légrugózásuk révén még a nagyon nagy vonóerőt és kiváló tapadást megkövetelő kihívásoknak is eleget tesznek. Az igazi nehézfiúk azonban mégiscsak a 22 és 26 tonnás modellek: 6x2–4 kerékképletű vagy kéttengelyes aggregát kivitelű kormányzott utánfutótengelyüknek, valamint alacsony alvázmagasságuknak köszönhetően rendkívül fordulékonyak és rugalmasak.
A választási lehetőségek áttekintése:
Az MAN TGM kiváló hasznos terheléssel és nagyszerű fordulékonysággal szóló üzemben
A 15 tonnás MAN TGM, amelynek megengedett össztömege 11,99 tonnára csökkenthető, ezáltal a jármű útdíjmentesen használható
A 18 tonnás MAN TGM, amely optimális hasznos terhelést kínál a regionális terítőjárati forgalomban
A 22 és 26 tonnás MAN TGM, amely kormányzott utánfutótengelye révén rendkívül fordulékony és rugalmas
Egyszerűen felépítményezhető kivitel
Az MAN TGM típust már a praktikus furatminta és az alváz sík felső pereme is sokoldalúvá teszi. Ezáltal különösen egyszerű a szerelvények és felépítmények gyors és költségkímélő felszerelése az alvázra, ráadásul anélkül, hogy az alvázat az egyébként szokásos módon meg kellene fúrni, rontva a korrózióvédelmet. Az alvázkeret azonban egyébként is minden tekintetben a legapróbb részletekig átgondolt konstrukció. Így az MAN TGM sorozat minden modellje különböző jármű- és felépítményfunkciókkal szerelhető fel. Ebben segítséget nyújt a CAN-busz technológián alapuló, bevált MAN Tronic elektronika és a külső adatcseréhez használható interfész (KSM).
Az éjszakai utak alkalmával a H7 izzókkal vagy xenongáz-kisüléses lámpákkal felszerelt, átlátszó üvegű fényszórók biztonságosan bevilágítják az utat. A külön rendelhető, kanyart bevilágító fényszóró segítségével a vezető kanyarodáskor még jobban beláthatja a kereszteződést. A visszapillantótükör-rendszer gyakorlatilag holttérmentes kialakítású.
Az MAN BrakeMatic® az elektronikus fékrendszernek (EBS-fékrendszer) és a fékasszisztensnek (EBA, vészfékasszisztens rendszer) köszönhetően kritikus helyzetben is rövid fékutat biztosít. A menetstabilizáló (ESP), az opcionális sávelhagyás-figyelő rendszer (Lane Guard System, LGS) és hasonló intelligens vezetősegítő és biztonsági rendszerek gondoskodnak arról, hogy a jármű megbízhatóan a sávjában maradjon.
TGM prospektus
Terítőjárati forgalommal kapcsolatos prospektus
Ágazatspecifikus információk a terítőjárati forgalomhoz
ePaper kiadványok
Tűzoltójárművek
MAN tehergépjármű-konfigurátor
Konfigurálja álmai tehergépjárművét!
MAN tehergépjármű-konfigurátor Gyártási sorozat áttekintése MAN Magyarország Busz oldal #TRUCKLIFE MAN After Sales Portal MAN TopUsed MAN Shop MAN Trucker's World
Elérhetőségek és szolgáltatások Kérdések Kapcsolat MAN Magyarország Hírek és média Karrier Magyarországon ÁSZF Nemzetközi karrierportál Felépítményezői információk MAN Truck & Bus Company MAN Diesel & Turbo Megfelelőség
Cégjegyzés Adatvédelem Cookies Oldal nyomtatása Honlaptérkép
Megosztás Google+ bejegyzésben